ალი ჰასანოვი

ალი მაჰამადალი ოღლუ ჰასანოვი (; დ. 3 მარტი, 1960 წელი, ტანანამი, ნახჩივანი, აზერბაიჯანის სსრ) — აზერბაიჯანელი პროფესორი და პოლიტიკოსი. ის იყო პრეზიდენტის თანაშემწე საზოგადოებრივ და პოლიტიკურ საკითხებში და საჯარო და საპრეზიდენტო საკითხთა დეპარტამენტის ხელმძღვანელი.

 ადრეული ცხოვრება 
ჰასანოვი დაიბადა 1960 წლის 10 მარტს, ნახჩივანში სოფელ ტანანამში. მან დაამთავრა მოსკოვის სახელმწიფო უნივერსიტეტი და აქვს დოქტორის ხარისხი ისტორიაში. 1992 წლის 19 მაისიდან 1993 წლის 2 დეკემბრამდე ჰასანოვი მუშაობდა ნახჭევანის სახელმწიფო უნივერსიტეტის მთავარ ოფისში ინსპექტორად.

 პოლიტიკური კარიერა 
1994 წლის 23 თებერვლიდან 1995 წლის 29 სექტემბრამდე იყო ახალი აზერბაიჯანის პარტიის იდეოლოგიის განყოფილების დირექტორი. შემდეგ ჰასანოვი მუშაობდა აღმასრულებელი აპარატის სოციალურ-პოლიტიკურ საკითხებში დეპარტამენტის უფროსის თანაშემწედ 1995 წლის 30 სექტემბრიდან 1996 წლის 9 ივლისამდე და მისი უფროსი 1996 წლის 9 ივლისიდან, 2005 წლის 19 ივლისამდე. აპარატის ოფიციალური სახელწოდება შეიცვალა პრეზიდენტის ადმინისტრაციით და იმავე თანამდებობაზე ხელახლა დაინიშნა ჰასანოვი. ის იყო აზერბაიჯანის პრეზიდენტის თანაშემწე საზოგადოებრივ და პოლიტიკურ საკითხებში. 2019 წლის 29 ნოემბერს მისი დეპარტამენტი გაუქმდა და ჰასანოვი თანამდებობიდან დაითხოვეს.GundemXeber.Az, "Əli Həsənovun FETO ilə ortaqlığı ortaya cıxdı-FOTO FAKT", GundemXeber, Jan 15, 2020

 პოლიტიკური შეხედულებები 
ჰასანოვი ცნობილია თავისი ნაციონალისტური ელფერით სამთავრობო ოპონენტების წინააღმდეგ, რომლებსაც მან „ანტიეროვნული ელემენტები“ ან „უცხო ანტიაზერბაიჯანული ძალები“ ​​უწოდა. 

„მათ შეატყუეს ზოგიერთი ჩვენი ახალგაზრდა, რომ იმოქმედონ სახელმწიფოს წინააღმდეგ, დაფინანსებული სხვადასხვა ბინძური წყაროებიდან, რაც მათ უბიძგებს იმოქმედონ არაჯანსაღი, ანტიეროვნული გზით“, - ასე გააკრიტიკა ჰასანოვმა პრო-სამთავრობო ახალგაზრდული ჯგუფი 2013 წელს, რომლის მიზანიც იყო საგარეო დაფინანსებული დემოკრატიის ხელშეწყობა.

2020 წელს აზერბაიჯანული მედია წყაროები წერდნენ ალი ჰასანოვისა და მისი ვაჟის შამხალ ჰასანლის კავშირების შესახებ FETO ორგანიზაციასთან.Adekvat.Az   "Əli Həsənovun FETO ilə ortaqlığı ortaya cıxdı – FOTOFAKT, Adekvat.az, January 15, 2020Pia.Az  "Əli Həsənovun FETO ilə ortaqlığı ortaya cıxdı - Foto fakt, Pia.az, January 15, 2020

სოციალურ მედიაში ალი ჰასანოვს უწოდებდნენ ,,ტროლების მამას", რაც გულისხმობდა იმას, რომ ის იყო ის, ვინც მართავდა ინტერნეტ ტროლებს, რომლებიც აქებდნენ მთავრობას და თავს ესხმოდნენ მათ, ვინც გააკრიტიკებდა უმრავლესობას სოციალურ მედიაში.Jam News   "Azerbaijani president fires country’s ‘chief censor’, replaces several members of team, Jam News, January 15, 2020 

2020 წლის 14 სექტემბერს თურქულმა ოფიციალურმა გაზეთმა ,,Turkiye"-მ დაადასტურა ალი ჰასანოვის კავშირები FETO-სთან.

 ჯილდოები 
2010 წლის მარტში ჰასანოვი პრეზიდენტმა ილჰამ ალიევმა დააჯილდოვა სამშობლოსთვის გაწეული სამსახურისთვის მედლით.

 ოჯახური ბიზნესი 
2014 წლის 27 ივნისს BBC Azerbaijan-ისთვის მიცემულ ინტერვიუში ალი ჰასანოვმა დაადასტურა, რომ ამაყობს მისი ოჯახის წევრების საქმიანობით. მან დაადასტურა, რომ მიუხედავად იმისა, რომ მას უკავია საჯარო თანამდებობა, მისი ოჯახის წევრები არიან Araz FM-ის, შპს Golden Prince-ის, Kaspi Global MMC-ის, Kaspi Medical Center-ის, LLC “Mətbuat Evi”-ის, შპს Kaspi – EC-ის, Kaspi Co-ის, Kaspi.Az-ის, შპს Kaspi Mətbuat Yayımı-ის, გაზეთის Kaspi და Xezer TV-ის მფლობელები. მისი ვაჟი შამხალ ჰასანლი ტელეკომპანია Xezer TV-ის პრეზიდენტია. 2020 წლის 6 მარტს მისი შვილი სამსახურიდან გაათავისუფლეს და ტელეკომპანია Xezer TV-ის ახალ ხელმძღვანელად პროდიუსერი მურად დადაშევი დაინიშნა.

 რესურსები ინტერნეტში 
 ალი ჰასანოვი peoplepill.com-ზე

 სქოლიო 

კატეგორია:დაბადებული 3 მარტი
კატეგორია:დაბადებული 1960
კატეგორია:აზერბაიჯანელი პოლიტიკოსები
კატეგორია:ცოცხალი ადამიანები